cyanic-selkie/wikianc huggingface dataset:
உடும்பன்குளம் படுகொலைகள், 1986
இச்சம்பவத்தில் கொலை செய்யப்பட்டவர்களின் எண்ணிக்கை 60 முதல் 103 வரை எனத் தகவல் மூலங்கள் தெரிவிக்கின்றன.
வெளி இணைப்புகள்
பகுப்பு:இலங்கையில் தமிழர்கள் படுகொலைகள் பகுப்பு:1986 நிகழ்வுகள் பகுப்பு:இலங்கையில் பொதுமக்கள் படுகொலைகள்
லட்சுமிநாயக்கன்பட்டி ஊராட்சி
லட்சுமிநாயக்கன்பட்டி ஊராட்சி (Lakshminaickenpatti Gram Panchayat), தமிழ்நாட்டின் தேனி மாவட்டத்தில் உள்ள உத்தமபாளையம் வட்டாரத்தில் அமைந்துள்ளது. இந்த ஊராட்சி, கம்பம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3278 ஆகும். இவர்களில் பெண்கள் 1622 பேரும் ஆண்கள் 1656 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருமலையாழ்வார்
திருமலையாழ்வார் 15-ஆம் நூற்றாண்டில் வாழ்ந்த வைணவப் பெரியவர்களில் ஒருவர். திருமலையாழ்வார் பிறந்த ஊர் சிவகங்கை மாவட்டத்தில் உள்ள கொந்தகை ஆகும். இவர் திருவாய்மொழிப் பிள்ளை எனச் சிறப்புப்பெயர் பெற்றவர். வடமொழியில் நன்கு தேர்ச்சி பெற்றிருந்த இவர் அந்நூல்கள் காட்டும் கண்ணனை விடத் திருவாய்மொழி நூலில் காட்டப்படும் கண்ணன் மேலானவன் என உணர்ந்தார். இதனால் தன் மாணவர் மணவாள மாமுனிகள் என்பவருக்கு தாம் திருநாடு செல்லும் காலத்தில் (இறக்கும் தருவாயில்) தம் ஏனைய மாணவர்களை மணவாள மாமுனிகளிடம் ஒப்படைத்துவிட்டு இதனைக் கூறினார்.
கருவிநூல்
பகுப்பு:தமிழ்ப் புலவர்கள் பகுப்பு:வைணவ அடியார்கள்
குஞ்சன் வாலியா
குஞ்சன் வாலியா (Gunjan Walia) என்பவர் இந்திய வடிவழகி, தொலைக்காட்சி நடிகை ஆவார். இவர் குச் அப்னே குச் பராயே என்ற தொலைக்காட்சித் தொடரில் கிருஷ்ணா எனும் முக்கிய பெண் கதாபாத்திரத்தில் நடித்ததற்காக மிகவும் பிரபலமானவர். இவர் ட்விங்கிள் பாஜ்பாயை லட்சுமியாக மாற்றினார். கர் கி லட்சுமி பெட்டியான் பெண் கதாநாயகியாக நடித்தார். அருண் தாகனின் "ஜீனா தேரா பினா" என்ற காணொலி இசைத்தொகுப்பிலும் இவர் இடம்பெற்றுள்ளார். இவர் நாகினில் நடித்தார்.
தனிப்பட்ட வாழ்க்கை
வாலியா 21 ஏப்ரல் 2015 அன்று சண்டிகரில் விகாசு மனக்தலாவை மணந்தார்.
பாபா கணவாய்
பாபா கணவாய் (Bhaba Pass) அல்லது பாவா கணவாய் எனவும் அழைக்கப்படும் ஒரு கணவாயானது 4890 மீட்டர் (16043 அடி) உயரத்தில், வட இந்திய மாநிலமான இமாச்சல பிரதேசத்தில் அமைந்துள்ளது. இது கின்னெளர் மாவட்டத்தில் அமைந்துள்ளது.
கின்னெளர் பகுதியில் உள்ள பசுமையும் வளமும் நிறைந்த பாபா பள்ளத்தாக்கை ஸ்பிதி பக்கத்தில் ஊசிப் பள்ளத்தாக்குடன் இணைக்கிறது.
கண்ணோட்டம்
தேசிய நெடுஞ்சாலை 22 ஆனது சட்லெஜ் ஆற்றிற்கு இணையாக கட்காவ்ன் மற்றும் காப்னு ஆகியவற்றிற்கு இட்டுச் செல்லும் ஒரு குறுகிய சாலை வழியைக் கொடுக்கிறது. கட்காவ்ன் மற்றும் காஃப்னு ஆகியவை இமாச்சலத்தின் மிக அழகான மலையேற்றப் பாதைகளில் ஒன்றான பாபா மலையேற்றத்திற்கான தளமாகும். ஸ்பிதியில் உள்ள ஊசிப் பள்ளத்தாக்குக்குள் நுழைவதற்கு 4890 மீட்டர் உயரத்தில் பனிப்பாறைகள் பொதிந்த நீரோடையான பாபா நதியைத் தாண்டி பாபா கணவாயை நோக்கி மிதமான ஏறுதல் ஒரு சவாலான சாகசமாகும். பாபா கணவாயிலிருந்து மேற்கில் மற்றொரு மலையேற்றம் குலுவின் பார்வதி பள்ளத்தாக்கினுக்குள் செல்கிறது.
மேற்கோள்கள்
பகுப்பு:இமாச்சலப் பிரதேசப் புவியியல்
கே. வி. சௌந்தரராஜன்
'''கே. வி. சௌந்தரராஜன் (Kodayanallur Vadamamalachery Soundararajan''') (பிறப்பு: 17 பிப்ரவரி 1925) இந்தியத் தொல்லியல் ஆய்வகத்தின் கண்காணிப்பு அகழாய்வாளராக, சென்னை வட்டத்தில் பணிபுரிந்தவர். பின்னர் இணை தலைமை இயக்குநராக பதவி உயர்வு பெற்றார். இவர் 1940 மற்றும் 1950களில் மோர்டிமர் வீலர் மற்றும் வி. டி. கிருஷ்ணசாமி ஆகியோர்களுடன் இணைந்து தென்னிந்தியாவில் கற்காலம் மற்றும் பெருங்கற்காலத்திய தொல்லியல் இடங்களை அகழாய்வு செய்தமைக்கு அறியப்படுகிறார்.
ஸ்ரீ சாமராஜேந்திர விலங்கியல் தோட்டம்
ஸ்ரீ சாமராஜேந்திர விலங்கியல் தோட்டம் (Sri Chamarajendra Zoological Gardens) என்றழைக்கப்படும் மைசூர் மிருகக்காட்சிசாலை (Mysore Zoo) மைசூர் அரண்மனைக்கு அருகே அமைந்துள்ளது.
கே. வி. சௌந்தரராஜன்
இவர் அகழாய்வு செய்த இடங்களில் குறிப்பிட்டத்தக்கவைகள்: சானூர் தொல்லியல் களம், செங்கல்பட்டு (1950-1952), குன்றத்தூர் (காஞ்சிபுரம் மாவட்டம்) (1955–56), பேரூர், (கோவை மாவட்டம்) (1970–71, 1973–74) ஆகும். மேலும் இவர் கடலில் மூழ்கிய காவிரிப்பூம்பட்டினம் நகரத்தை 1960களில் அகழாய்வு செய்தார். 1990-ஆம் ஆண்டில் அயோத்தியில் உள்ள பாபர் மசூதி வளாகத்தில் நடைபெற்ற அகழாய்வுப் பணிக்குழுவில் இவர் இடம் பெற்றிருந்தார்.
ஸ்ரீ சாமராஜேந்திர விலங்கியல் தோட்டம்
வரலாறு
இத்தோட்டம் 1892ல் 10 ஏக்கர் பரப்பளவில் "அரண்மனை மிருகக்காட்சிசாலை" என்ற பெயரில் துவங்கப்பட்டது. 1902ஆம் ஆண்டிலிருந்து பொதுமக்கள் உள்ளே அனுமதிக்கப்பட்டனர்.
படக்காட்சியகம்
பகுப்பு:கர்நாடக மாநிலம் பகுப்பு:இந்தியாவின் உயிரினவளம் பகுப்பு:இந்திய விலங்கியல் பூங்காக்கள் பகுப்பு:மைசூர்
கே. வி. சௌந்தரராஜன்
கே. வி. சௌந்தரராஜன், தொல்லியல் ஆய்வாளர் ஆர். வி. இராமனுடன் இணைந்து இவர் காவிரிப்பூம்பட்டினம் அகழாய்வுகள் குறித்து அறிக்கை வெளியிட்டார். மேலும் சானூர் தொல்லியல் களத்தின் அகழாய்வு அறிக்கையை கே. வி. சௌந்தரராஜன் மற்றும் என். ஆர். பானர்ஜி வெளியிட்டனர்.
மேற்கோள்கள்
பகுப்பு:இந்தியத் தொல்லியல் பகுப்பு:இந்தியத் தொல்லியலாளர்கள் பகுப்பு:தமிழ்த் தொல்லியலாளர்கள்
அலெக்சாந்தர் செயித்சேவ்
அலெக்சாந்தர் இலியோனிதோவிச் செயித்சேவ் (Aleksandr Leonidovich Zaitsev) (Александр Леонидович Зайцев;பிறப்பு: மே 19, 1945) ஓர் உருசிய சோவியத் வானொலிப் பொறியாளரும் பிரியாசினோ சார்ந்த வானியலாளரும் ஆவார். இவர் இராடார் வானியல் கருவிகள் ஆய்விலும் புவியண்மை குறுங்கோள் இராடார் ஆய்விலும் சேதித் திட்டத்திலும் பணிபுரிகிறார்.
கல்வி
இவர் தன் முதுவர் பட்டத்தை வானொலிப் பொறியியலில் மாஸ்கோ சுரங்கப் பல்கலைக்கழகத்தில் 1967 இலும் முனைவர் பட்டத்தை 1981 இலும் பெற்றார். இவர் தன்முதுமுனைவர் பட்டத்தை உருசிய அறிவியல் கல்விக்கழகத்தின் மாஸ்கோவில் அமைந்த வானொலிப் பொறியியல், மின்னனியல் நிறுவனத்தில் இருந்து 1997 இல் இராடார் வானியலில் பெற்றார். இவர் விண்வெளிக் காப்பு அறக்கட்டளையிலும் சேதி (SETI)குழு]]விலும் அதைச் சார்ந்த ஆர்கசு திட்டத்திலும் ஐரோப்பிய வானொலிப் பொறியியல் குழுவிலும் உறுப்பினர் ஆவார்.
வாழ்க்கைப்பணி
இவர் உருசிய அறிவியல் கல்விக்கழகத்தின் மாஸ்கோவில் அமைந்த வானொலிப் பொறியியல், மின்னனியல் நிறுவனத்தின் தலைமை அறிவியலாளர் ஆவார். இவர் உடுக்கணவெளிகளுக்கிடையே செய்திகலைச் செலுத்தும்/அனுப்பும் டீம் என்கவுண்டர் குழுவுக்குத் தலைமை தாங்குகிறார் இதற்காக எவ்பதோரிய ஆழ்வெளி மையத்தைப் (EDSC) பயன்படுத்துகிறார். இவர் சேதி (SETI)குழுவிலும் அதைச் சார்ந்த ஆர்கசு திட்டத்திலும் உருசிய வட்டார ஒருங்கிணைப்பாளராகப் பணிபுரிகிறார்.
இவரது வாழ்க்கைப்பணி முழுவதும் மூன்று பெரும் தலைப்புகளில் குவிந்திருந்தது. வெள்ளி, செவ்வாய், அறிவன் (புதன்) ஆகிய புவியண்மைக் கோள்களுக்கும் குறுங்கோள்களுக்கும் பயன்படும் இராடார் கருவிகளின் கோட்பாடு, வடிவமைப்பு, பயன்படுத்தல், புவிக்கோள் ஆகிய புலங்களில் அமைந்திருந்தது; உடுக்கண வெளிகளுக்கு இடையே கதிர்வீச்சுவழிச் செய்திகளை அனுப்பல் அல்லது பரப்புதல் இவரது அண்மைக்கால ஆய்வுப் புலமாகும். இவர் 2013 இல் ஓய்வு பெற்றார்.
இவர் 1992 திசம்பரில் 4179 தவுத்ததிசு குறுங்கோளை நோக்கினார். இதற்காக உக்கிரைனின் கிரீமியாவில் அமைந்த எவ்பதோரிய RT-70 கதிர்வீச்சுத் தொலைநோக்கியைக் கதிர்வீச்சுக் குறிகையைக் குறுங்கோளுக்கு அனுப்பும் அலைசெலுத்தியாகவும் செருமனியின் எபெல்சுபர்கு கதிர்வீச்சுத் தொலைநோக்கியை, குறுங்கோளில் இருந்துவரும் கதிர்வீச்சு எதிரொலியைப் பெறும்  அலைவாங்கியாகவும் பயன்படுத்தினார்.
இவர் தான் 1995 ஜூனில் முதல் கண்டங்களுக்கிடையிலான இராடார் வானியல் செய்முறையைச் செய்வதற்கான முயற்சியை உலக அளவில் மேற்கொண்டவர் ஆவார்; இந்தச் செய்முறையில் தரைசெலுத்த ஆய்வகத்தின் சுட்டீவன் ஆசுட்ரோ குழு, யெவ்பதோரியா சார்ந்த செயித்சேவ் குழு, யப்பானிய காழ்சிமாவைச் சேர்ந்த யாசுகிரோ கொயாமா குழு ஆகிய குழுக்கள் பங்கேற்றன. ஆசுட்டிரோ குழு கொல்டுசுடோன் வளாக ஆழ்வெளி வலையமைப்பைப் பயன்படுத்திச் செய்தியை பரப்பிப் பெற்றது. செயித்சேவ் குழு யெவ்பதோரியா களத்தைப் பயன்படுத்திட, கொயாமா குழு காழ்சிமாவில் இருந்து செய்தியைப் பெற்றது. இலக்கு குறுங்கோளாக 6489 கோலெவ்கா அமைந்தது. கோலவ்கா எனும் இப்பெயர் பங்கேற்ற வான்காணகங்களின் கூட்டுப் பெயராகும் (GOL-EV-KA அல்லது GOLdstone-EVpatoria-KAshima). இவர்களில் செயித்சேவ் கோள்களின், குறுங்கோளின் உட்கூற்றைக் கண்டுபிடிக்கவும் இராடார் முறையைப் பின்பற்றினார்.
இவர் 1999 இலும் 2003 இலும் அண்ட அழைப்புகளில் நடந்த தகவல் செலுத்தத்தை யெவ்பதோரியா கோளியல் இராடாரில் இருந்து மேற்பார்வையிட்டார்      இவரது தலைமையில்  மாஸ்கோவின்  இளைஞர் குழு பதினாட்டைச் செய்தியை இயற்றிப் புறவெளி அறிதிறனருக்குப் பரப்பியது. உடுக்கணவெளிக் கதிர்வீச்சுச் செய்திகளுக்கு இவர் முப்பிரிவுக் கட்டமைப்பை முன்மொழிந்தார். இது முனைவுறு சேதி (SETI) அல்லது மேதி (METI)என அழைக்கப்பட்டது. இதில் இருந்து சேதி முரண்புதிர் எனும் சொற்றொடர் உருவாகியது. சேதி இணைமுரண் அல்லது சேதி முரண்புதிர் என்பது, உடுக்கணவெளியிடையே தகவல்தொடர்பு கொள்ளும் அளவுக்கு வளர்ந்த நெடுந்தொலைவில் அமைந்த இரண்டு நாகரிகங்கள் ஒன்று மற்றொன்றை அழைக்கும் வரை தொடர்பேதும் கொள்ளாமலே அமைதியாக தொடர்ந்து இருக்கும் எனும் தோற்றநிலை முரண்புதிரைக் குறிக்கும். இவர் 2005 இல்"திரேக் சமன்பாடு:மேதியை இணைத்தல்(The Drake Equation: Adding a METI Factor)" எனும் கட்டுரையில் உடுக்கணவெளியிடையேயான தொடர்புக்கு உயர்தொழில்நுட்ப வளர்ச்சி மட்டும் போதாது.செய்திக் குறிகைகளை அனுப்பவேண்டிய தேவையை நடைமுறையில் உணர்தலும் கட்டாயம் தேவை ஆகும் என்பதைத் தெளிவு படுத்தினார்.
இவர் 2006 முதல் 2011 வரை பின்வரும் திட்டங்களில் பங்கேற்றார்.
மேற்கோள்கள்
பகுப்பு:1945 பிறப்புகள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:வாழும் நபர்கள் பகுப்பு:வானியலாளர்கள்
யுகடான் தீபகற்பம்
thumb யுகடான் தீபகற்பம் (Yucatán Peninsula) என்பது மெக்ஸிகோ நாட்டின் தெற்கு மெக்ஸிகோ பகுதியில் உள்ள ஒரு தீபகற்பம் ஆகும். இது மெக்ஸிகோ வளைகுடாவை கரிபியன் கடலையும் பிரிக்கும் முக்கிய நிலப்பகுதியாகும். இந்த தீபகற்ப பகுதியில் தான் மெக்ஸிகோ நாட்டின் மாநிலங்களான யுகடான், கம்பெச்சே, குயிண்டனா ரூ போன்ற மாநிலங்கள் அமைந்துள்ளன. இந்த தீபகற்பம் சுமார் 181,000 கிமீ 2 (70,000 சதுர மைல்) பரப்பளவைக் கொண்டது. இது முற்றிலும் சுண்ணாம்புக் கற்களால் ஆனது.
வரலாறு
யுகடான் தீபகற்பமானது 66 மில்லியன் ஆண்டுகளுக்கு முன்பு கிரேஸ்டேசியன் காலத்தின் முடிவில் 10 முதல் 15 கிலோமீட்டர் (6 முதல் 9 மைல்) விட்டம் கொண்ட  சிறுகோள் புவியைத் தாக்கியதால் உருவான சிக்சுலக் பள்ளத்தாக்கின் தளமாகும்.
பொருளாதாரம்
இத்தீபகற்பத்தில் நவீன காலத்தின் முற்பகுதி வரையிலும் கால்நடை வளர்ப்பு, மரம் வெட்டுதல்,  பாரம்பரிய மெல்லும் கோந்தின் உற்பத்திக்கு மெசோஅமெரிக்கன் மரங்களில் இருந்து பால் சேகரித்தல் மற்றும் ஹெனிகின் எனப்படும் தாவரத்தில் இருந்து ஒருவகை மதுபானம் தயாரித்தல் என்பன பொருளாதாரத்தில் செல்வாக்கு செலுத்தின. 1970 ஆம் ஆண்டுகளில் (இருந்து செயற்கை மாற்றீடுகளின் வருகையால் பாரம்பரிய மெல்லும் கோந்தின் உற்பத்தி மற்றும் ஹெனிகின் மதுபானம் ஆகியவற்றின் சந்தை வீழ்ச்சியினால்) பொருளாதார வளர்ச்சிக்காக சுற்றுலாத்துறையில் கவனம் செலுத்தியுள்ளது.
குறிப்பாக மெக்சிகன் மாநிலமான குயின்டனா ரூவில், தீபகற்பத்தின் வடகிழக்கில் உள்ள முன்பு சிறிய மீன்பிடி கிராமமான கான்கன் மற்றும் தூலூம் நகரங்களுக்கிடையே தீபகற்பத்தின் கிழக்கு கடற்கரையில் பரவியிருக்கும் ரிவியரா மாயாவில் 50,000 படுக்கைகள், மற்றும் பிளாயா டெல் கார்மென் நகரின் சுற்றுச்சூழல் பூங்காக்கள், துலூம் மற்றும் கோபாவின் மாயா இடிபாடுகள் ஆகியவை மிகவும் பிரபலமான சுற்றுலாத் தலங்களாகும்.
நிலவியல்
தீபகற்பத்தின் வெளிப்படும் பகுதிகள் அனைத்திம் கார்பனேட் மற்றும் கரையக்கூடிய பகுதிகளால் ஆனது. பெரும்பாலும் சுண்ணாம்புக் கல்லாக இருப்பதால் டொம்மைட் மற்றும் ஆவியாக்கிகள் பல்வேறு ஆழங்களில் உள்ளன. நாட்டின் உட்பகுதியில் சினோட்கள் எனப்படும் சுண்ணாம்பு கரட்டு பள்ளங்கள் பரவலாக காணப்படுகின்றன.
அல்வரேசின் கருதுகோளின் படி 66 மில்லியன் ஆண்டுகளுக்கு முன்பு கிரெட்டேசியசில் காலத்தில் இருந்து பேலியோஜீன் காலத்திற்கு மாறும் போது கரிபியனில் சிறுகோள் தாக்கத்தால் ஏற்பட்ட ஆழமாக புதைக்கப்பட்ட சிக்சுலக் பள்ளத்தாக்கு தீபகற்பத்தின் வடக்கு கடற்கரையில் சிக்சுலக் நகருக்கு அருகில் அமைந்துள்ளது.
நீர்வளமும் தாவரங்களும்
முழு தீபகற்பமும் சுண்ணாம்புக்கரடு தன்மை கொண்டது. தீபகற்பத்தின் வடக்கு பாதியில் ஆறுகள் காணப்படுதில்லை. அங்கு ஏரிகள், சதுப்பு நிலங்களில் காணப்படும் தண்ணீர் பொதுவாக உகந்ததாக இருக்காது. குறுகிய மற்றும் உயரமான வெப்பமண்டல காடுகள் யுகடான் தீபகற்பத்தின் இயற்கை தாவர வகைகளாகும். இந்த காடுகள் காடழிப்புக்கு உள்ளாகின்றன.
காலநிலை
கரிபியனின் ஏனைய பெரும்பகுதிகளைப் போலவே யுகடான் தீபகற்பமும் பெரும் புயல்களால் பாதிக்கப்படக்கூடியது. நார்ட்டெஸ் எனப்படும் வலுவான புயல்கள் யுகடான் தீபகற்பத்தில் வருடத்தின் எந்த நேரத்திலும் தாக்கக்கூடும். இந்த புயல்கள் பலத்த மழை மற்றும் அதிக காற்றுடன் இப்பகுதியைத் குறுகிய காலத்திற்கு தாக்கும். மாதாந்திர மழைவீழ்ச்சி குறைந்தது ஏப்ரல் மாதத்தில் 7% வீதமும், கூடுதலாக அக்டோபரில் 25% வீதமும் காணப்படும். பொதுவாக மழைக்காடு பகுதிகளில் ஈரப்பதம் அதிகமாக இருக்கும்.
குறிப்புகள்
பகுப்பு:மெக்சிக்கோ
மில்லனிய பிரதேச செயலாளர் பிரிவு
மில்லனிய பிரதேச செயலாளர் பிரிவு (Millaniya Divisional Secretariat, මිල්ලනිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 52078 ஆகக் காணப்பட்டது.
வெளியிணைப்புக்கள்
பகுப்பு:களுத்துறை மாவட்டப் பிரதேச செயலாளர் பிரிவுகள்
ஜஸ்பால் பட்டி
ஜஸ்பால் சிங் பட்டி (Jaspal Singh Bhatti, இந்தி: जसपाल भट्टी 3 மார்ச்சு, 1955 – 25 அக்டோபர், 2012) பொதுமக்களின் சிக்கல்களை தமது அங்கத நாடகங்கள் மூலம் வெளிப்படுத்திய புகழ்பெற்ற ஓர் இந்தியத் தொலைக்காட்சி  ஆளுமை ஆவார். இந்தி மொழியிலும் பஞ்சாபி மொழியிலும் அமைந்த அவரது தொலைக்காட்சித் தொடர்கள் பிளாப் ஷோ, உல்ட்டா புல்ட்டா ஆகியன 1980களிலும் 1990களிலும் இந்திய தேசியத் தொலைக்காட்சியான தூர்தர்சனில் பெரும் வரவேற்பைப் பெற்றன.
அவரது கடைசி திரைப்படமாக அமைந்த மின்வெட்டைக் கேலி செய்யும் பவர்கட் என்ற திரைப்பட விளம்பரத்திற்காக பயணிக்கையில் சாலை விபத்தில் அக்டோபர் 25, 2012 அன்று உயிரிழந்தார்.
துவக்க காலம்
ஜஸ்பால் பட்டி மார்ச்சு 3, 1955இல் அம்ரிதசரசில் ஓர் இராசபுத்திர சீக்கிய குடும்பத்தில் பிறந்தார். பஞ்சாபின் தலைநகர் சண்டிகரில் உள்ள பஞ்சாப் பொறியியல் கல்லூரியில் மின்னியல் பொறியாளராகப் பட்டம் பெற்றார். தனது கல்லூரி நாட்களிலேயே அவர் நடத்திய தெருவோர நாடகங்களான நான்சென்சு கிளப் போன்றவை புகழ் பெற்றிருந்தன. இவை பெரும்பாலும் சமூகத்தில் நிலவிய ஊழலைக் கேலி செய்து அங்கத நடையில் அமைந்திருந்தன. சண்டிகரிலிருந்து வெளியான த டிரிப்யூன் என்ற செய்தித்தாளுக்குப் பகடிப்பட ஓவியராக பணி புரிந்து வந்தார். பின்னர் தொலைக்காட்சித் தொடர்கள் பிளாப் ஷோ மற்றும் உல்ட்டா புல்ட்டா மூலம் நாடெங்கும் அறியப்பட்டார்.
வெளி இணைப்புகள்
பகுப்பு:2012 இறப்புகள் பகுப்பு:1955 பிறப்புகள் பகுப்பு:இந்தியத் திரைப்பட நடிகர்கள்
சாக்குலைனா
சாக்குலைனா (Sacculina) என்னும் கொட்டலசு, கடல் நண்டின் உடலில் ஒட்டிக் கொண்டு இருக்கும் புற ஒட்டுண்ணி ஆகும். கடல் நண்டுகளைப் பற்றிக்கொண்டு, அவற்றின் உடலிலே ஒட்டிக்கொண்டு, முக்கியமாக இரத்தத்திலிருந்து, தனக்குத் தேவையான உணவுப்பொருளை உறிஞ்சி வாழும் இயல்புடைய ஒட்டுண்ணி ஆகும். கடல் நண்டுகளில் பாதிக்கும் மேற்பட்ட உயிரினங்களில், இந்த ஒட்டுண்ணிகள் காணப்படுகின்றன. சாக்குலைனா ஓட்டுண்ணி ஆயினும், உருவே தெரியாதபடி, மிகவும் மாறுதல் அடைந்த உருவத்தினைப் பெற்றிருக்கிறது. இந்த ஒட்டுண்ணிக்கு உணவுப்பாதையோ, இதயமோ, கண்போன்ற உறுப்புக்களோ இல்லை. உருவம் இல்லாத, ஒரு பை போன்ற கழலையாக மாறி, அமைந்து இருக்கும்.
இனப்பெருக்கம்
நண்டுக்குள் வந்த சாக்குகலனா உயிரணுக்கள், நண்டின் இரைப்பையின் மேல் பொருந்தி, உருண்டையாக இருக்கும் பகுதியிலிருந்து வேர்கள் வளர்வதைக் காணலாம். சிலகாலம் பொறுத்து, அது கீழ்நோக்கி நகர்ந்து, வளைவான இடத்திற்கு முன் வந்து நிலைக்கும். இது முதிர்நிலையிலே, நண்டின் அடிவயிற்றிலே, ஒரு பை வடிவான கட்டிபோல, வெளியே புடைத்துக் கொண்டு இருக்கும். இந்தப் பையானது, ஒரு காம்பு போன்ற பாகத்தால், நண்டின் உடம்பில் பொருந்தி இருக்கும். அந்தக் காம்பில் இருந்து, பல கிளைகள், வேர்கள் போல, நண்டின் உடம்பிலே, பல இடங்களில் பரவி இருக்கும். இவ்வேர்கள் வழியாகத் தான், இப்பிராணியின் உணவை உறிஞ்சும். அப்பையிலே முட்டைகள் நிறைந்து காணப்படும். ஒவ்வொரு முட்டையும், 'நாப்பிளியஸ்' என்னும் 'லார்வா'வாகவும், அதன் பிறகு, 'சைப்பிரிஸ்' என்னும் 'லார்வா'வாகவும் முதிரும் வளரியல்பு கொண்டு விளங்குகிறது.
இந்த சைப்பிரிஸ் நிலையில் தான், ஓர் இளம் நண்டைப் பற்றி வாழத் தொடங்கும். சைப்பிரிஸின் உடலிலிருந்து, ஒரு சிறு உயிரணுக்களின் தொகுதி, நண்டின் உடலில் புகுந்து, இரத்தத்தில் மிதந்து சென்று, நண்டின் உணவுப்பாதையை அடையும். அதன் பிறகு, அங்குள்ள இரைப்பையானது, சிறுகுடலோடு சேரும் இடத்தில், நிலைத்து வளரும் வாழ்க்கை முறையைப் பெற்றுள்ளது. இந்த இடத்தினை அடைந்த பிறகு, கிளைகள் கொண்ட வேர்களைப் போல உண்டாகி, மேற்சொன்னதுபோல, நண்டின் உடலின் பல பாகங்களுக்குச் செல்லும். உயிரணுத் தொகுதி,  மேலும் வளர்ந்து, ஓர் உள்ளுறுப்புப் பிண்டமாக | (Visceral mass) வளரும். இதன் வாழ்நாள், நண்டின் வாழ்நாளை ஒத்துக் காணப்படுகிறது. நண்டுகளின் வாழ்நாளானது 1-2 வருடங்கள் இருக்கும். பச்சை நண்டுகளின்(Carcinus maenas) இனப்பெருக்க விகிதத்தை இந்த மீனினத்தைக்கொண்டு கட்டுபடுத்த பயனாகிறது. எனினும், இக்கட்டுப்படுத்துதல் உயிரின அறிஞர்களிடையே கருத்து வேறுபாடுகளைக் கொண்டுள்ளது.
வெளியிணைப்புகள்
பகுப்பு:மீன்கள் பகுப்பு:ஒட்டுண்ணிகள் பகுப்பு:கடல்வாழ் உயிரினங்கள்
வனேடியம் நைட்ரைடு
மேற்கோள்கள்
பகுப்பு:வனேடியம் சேர்மங்கள் பகுப்பு:நைட்ரைடுகள்
செம்புலிவரம் செங்காளம்மன் கோயில்
செம்புலிவரம் செங்காளம்மன் கோயில் தமிழ்நாட்டில் திருவள்ளூர் மாவட்டம், செம்புலிவரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் செங்காளம்மன் சன்னதியும், சக்தி விநாயகர், முத்துக்குமாரசுவாமி, சிம்மம், பலிபீடம், துவாரபாலகர், நவகிரகங்கள், 7 அண்ணன்மார், கிருஷ்ணர். உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடிமாதம்              முக்கிய திருவிழாவாக நடைபெறுகிறது. வெள்ளி திருவிழாவாக நடைபெறுகிறது. விநாயகர்சதுர்த்தி தேரோட்டம் நடைபெறுகிறது. நவராத்திரி திருவிழாவாக நடைபெறுகிறது. காமிகாகம முறைப்படி
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பத்ர்-உன்-நிசா பேகம்
பத்ர்-உன்-நிசா பேகம் (Badr-un-Nissa Begum) முகலாய பேரரசர் அவுரங்கசீப்பிற்கும் அவரது இரண்டாம் மனைவி நவாப் பாய்க்கும் பிறந்த ஒரே மகள் ஆவார். முகலாய இளவரசியான இவருடைய காலம் 1647 ஆம் ஆண்டு நவம்பர் மாதம் 17 முதல் 1670 ஆம் ஆண்டு ஏப்ரல் மாதம் ஒன்பது வரையிலுள்ள காலமாகும்.
பத்ர்-உன்-நிசா என்பதற்கு அரேபிய மொழியில் "பெண்களிடையே முழு நிலவு" என்பது பொருளாகும்.
வாழ்க்கை
பத்ர்-உன்-நிசா பேகம் 1647 ஆம் ஆண்டு நவம்பர் 17 ஆம் தேதியன்று அவரது தாத்தா பேரரசர் சாஜகான் ஆட்சியின் போது பிறந்தார். சம்மு மற்றும் காசுமீரில் இருந்த இயரால் ராசபுத்திர வம்சத்தைச் சேர்ந்த காசுமீரைச் சேர்ந்த இளவரசி நவாப் பாய் இவருடைய தாயார் ஆவார். அவுரங்கசீப் நவாப்பாய் தம்பதியரின் மூன்றாவது மற்றும் கடைசி குழந்தையே பத்ர்-உன்-நிசா பேகம். இளவரசர் முகமது சுல்தானும் இளவரசர் முகம்மது முவாசும்  (எதிர்கால பேரரசர் பகதூர் சா I) இவரது மூத்த உடன்பிறப்புகள் ஆவர். 1659 ஆம் ஆண்டு அவுரங்கசீப்பின் இரண்டாவது முடிசூட்டு விழாவின் போது  பத்ர்-உன்-நிசாவுடன் 160,000 ரூபாய்கள் வெகுமதியாக அவுரங்கசீப்பிற்கு  வழங்கினர்.
மேற்கோள்கள்
பகுப்பு:1647 பிறப்புகள் பகுப்பு:1670 இறப்புகள் பகுப்பு:முகலாய அரச குடும்பத்தினர் பகுப்பு:காசுமீர் பகுப்பு:இந்திய அரச குடும்பப் பெண்கள்
கீழகல்குளம் முத்தாரம்மன் கோயில்
கீழகல்குளம் முத்தாரம்மன் கோயில் தமிழ்நாட்டில் கன்னியாகுமரி மாவட்டம், கீழகல்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. ஆவணி மாதம் ஓணம் திருவிழாவாக நடைபெறுகிறது.
மொழிபெயர்ப்பு
மொழியாக்கம் அல்லது மொழிபெயர்ப்பு (translation) என்பது மூல மொழியில் (Source Language) உள்ள சொல் அல்லது சொற்றொடர்களை (விடயத்தை எந்தவொரு மேலதிகமான உட்சேர்த்தலுமின்றி), பொருள் மாறாமல் மற்றொரு மொழிச் சொற்களை கொண்டு இலக்கு மொழியில் (Target Language) அறியத் தருதல் ஆகும். இங்கு மேலதிகமான உட்சேர்த்தல் என்பதாவது, மூல மொழியில் குறிப்பிடப்பட்ட விடயத்திற்கு மேலதிகமாக இலக்கு மொழியில் இணைத்தல் என்பதாகவே பொருள்படும். மாறாக தெளிவாக்கல் என்பது எழுத்துக்கு முந்தையதாக, பேச்சை வேறுமொழியில் தருவதாகும். மொழியாக்கம் எழுதப்பட்ட இலக்கியத்தை அடுத்தே உருவானது; சுமேரியர்களின் கில்கமெசு காப்பியத்தை (கி.மு. 2000 வில்) தென்மேற்கு ஆசிய மொழிகளில் பகுதியாக மொழிபெயர்க்கப்பட்டது.
கீழகல்குளம் முத்தாரம்மன் கோயில்
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மொழிபெயர்ப்பு
மொழிபெயர்ப்பாளர்கள் மூலமொழியில் உள்ள மரபுத்தொடர்களையும் பயன்பாட்டு பாணிகளையும் மாற்றுமொழி ஆக்கத்தில் புழங்கும் தீவாய்ப்பு உள்ளது. அதேநேரம் இத்தகைய இறக்குமதிகளால் இலக்குமொழி வளப்படுத்தப்பட்டுள்ள  நிகழ்வுகளும் உள்ளன. மொழிபெயர்ப்பாளர்களால் பல மொழிகள் மேம்படுத்தப்பட்டுள்ளன.
தொழிற்புரட்சிக்குப் பிறகு, வணிக ஆவணங்களின் தேவைக்காக 18வது நூற்றாண்டின் நடுவிலிருந்து சில மொழிபெயர்ப்பு கூறுகள் முறையான வடிவில் இதற்கென தனிப்பட்ட பள்ளிகளிலும் தொழில்முறை சங்கங்களிலும் கற்பிக்கப்பட்டன.
வரலாறு
கி.மு.240-இல் இலீவியசு அந்திரோனிகசு என்பார் கிரேக்க மொழியில் ஓமர் எழுதிய ஒடிசி என்ற காப்பியத்தை இலத்தீன் மொழியில் மொழிபெயர்த்ததே தொன்மையாகும்.இதன்பின், சிசிரோ, காட்டலசு முதலானோர் பண்டைக் கிரேக்க இலக்கிய படைப்புகளையும் பிற துறைசார் நூல்களையும் இலத்தீன் மொழியில் மொழிபெயர்த்தனர்.
கி.பி.எட்டாம் நூற்றாண்டில் அரேபியர்கள் பகுதாது நகரில் மொழிபெயர்ப்பு மையம் ஒன்றை நிறுவி கிரேக்க மொழியிலிருந்து,மெய்யியல், மருத்துவம், வானநூல்,உடலியல், பொருளியல், எண்ணியல், சொற்களஞ்சியம் ஆகியவற்றை அரேபிய மொழியில் உருவாக்கினர்.
ஐரோப்பாவில் மொழிபெயர்ப்பு
கி.பி.பன்னிரண்டாம் நூற்றாண்டில் சுபெயின் நாட்டிலுள்ள டொலடோவில் அரபு மொழியிலிருந்த யுகிலிட்சின் கொள்கைகள், குரான், அறிவியல் நூல்கள் முதலானவை இலத்தீன் மொழியில் மொழிபெயர்க்கப்பட்டன. அதன்பின், 15 ஆம் நூற்றாண்டில் விவிலியம் மற்றும் சமய நூல்கள் எபிரேயம், ஆங்கிலம், பிரெஞ்சு, செருமன், இடச்சு மொழிகளில் மொழிபெயர்ப்பு மேற்கொள்ளப்பட்டது.
இந்தியாவில் மொழிபெயர்ப்பு
மொழிபெயர்ப்பிற்கு சலிக்காத உழைப்பு தேவையிருப்பதால் 1940களில் பொறியியலாளர்கள் தானியக்கமாக மொழிபெயர்க்க (இயந்திர மொழிபெயர்ப்பு) அல்லது மனித மொழிபெயர்ப்பாளருக்கு துணையாக இருக்க கருவிகளை உருவாக்கி வருகிறார்கள். இணையத்தின் வளர்ச்சி உலகளவில் மொழிபெயர்ப்பு சேவைகளுக்கான சந்தையை விரிவுபடுத்தி உள்ளது. மேலும் இடைமுக மொழியின் உள்ளூராக்கலுக்கும் வழிவகுத்துள்ளது.
மொழிபெயர்ப்பின் கோட்பாடு, விவரிப்பு, செயற்பாடு ஆகியவற்றைக் குறித்த முறையான கல்வியை மொழிபெயர்ப்பியல் வழங்குகிறது.
மொழிபெயர்ப்பின் தேவைகள்
மொழி என்பது தொடர்பாடலுக்கு இன்றியமையாததொரு ஊடகமாகும். மேலும் இவ்வுலகில் சுமார் 6500 மொழிகள் பேசப்படுவதாக குறிப்பிடப்படுகின்றது. இவ்வுலகில் உள்ள அனைவராலும் அனைத்து மொழிகளிலும் தங்களது தொடர்பாடல்களை மேற்கொள்ள முடியாது, அதாவது அனைவருக்கும் அனைத்து மொழிகளும் தெரிந்திருக்க வாய்ப்பில்லை என்பதாகும். இச்சந்தர்ப்பத்தில்தான் மொழிபெயர்ப்பு என்பது அவசியமாகின்றது. மொழிபெயர்ப்பானது தொடர்பாடலை இலகுபடுத்தவும், மற்றவரினது கருத்துக்கள் மற்றும் சிந்தனைகளை பரிச்சயமான மொழியில் புரிந்து கொள்வதற்கும் உதவுகின்றது. பெறுமதிமிக்க ஆவணங்கள், புத்தகங்கள், கட்டுரைகள், போன்ற பல்வேறு விடயங்களில் மொழிபெயர்ப்பின் தேவைப்பாடு வேண்டப்படுகின்றது. எழுத்தாளர்களின் கருத்துகள் மற்றும் சிந்தனைகள் ஆகியன மொழிபெயர்ப்பின் மூலமாகவே விரிபுபடுத்தப்படுகின்றது.
வினைத்திறனான மொழிபெயர்ப்பு முறை
மொழிபெயர்ப்பு என்பது ஒரு கலை; அதை அனைவராலும் மேற்கொள்ள முடியாது; அதாவது போதுமான அனுபவம், மூல மற்றும் இலக்கு மொழிகளின் தேர்ச்சி, கிரகித்தல், ஆக்கபூர்வமான சிந்தனை மற்றும் புரிந்து கொள்ளல் போன்ற இன்றியமையாத விடயங்கள் அவசியமாகின்றன. ஒரு வினைத்திறனான மொழிபெயர்ப்பை மேற்கொள்வதற்கு மேற்கூரியவை உதவி புரிகின்றன. மொழிபெயர்ப்புகள் அனைத்தும் ஒரே விதமாக மேற்கொள்ளப்படுவதில்லை. அதாவது மூல மொழியில் உள்ளடக்கப்பட்டிருக்கும் விடயத்தை பொருத்தே அது எவ்வாறான முறையில் மொழிபெயர்க்கப்பட வேண்டும் என்பதானது தீர்மானிக்கப்படுகின்றது. சொல்லுக்கு சொல் மொழிபெயர்ப்பு, வசனத்திற்கு வசன மொழிபெயர்ப்பு, பந்திக்குப் பந்தி மொழிபெயர்ப்பு போன்ற மொழிபெயரப்பு முறைகள்தான் பயன்படுத்தப்படுகின்றன. தகுந்த மூல மொழி உள்ளடக்கத்திற்கு ஏற்றவாறான மொழிபெயர்ப்பு முறை பயன்படுத்தும் போதுதான் வினைத்திறனான மொழிபெயர்ப்பு விளைவாகும்.
மொழிபெயர்ப்பாளர்
மிகவும் பொறுப்பு வாய்ந்ததொரு தொழிலாகவே கருதப்படுகின்றது. மொழிபெயர்ப்பாளர் என்பவர் நிச்சயமாக தேடலை மேற்கொள்ளுபவராகவே இருக்க வேண்டும். அதுவே அவரை சிறந்த மொழிபெயர்ப்பாளராக சமூகத்திற்கு அடையாளங் காட்டும். பல்வேறு துறைகள் பற்றிய அறிவு மற்றும் தெளிவுத்தன்மையானது ஒரு மொழிபெயர்ப்பாளரை ஏனைய சாதாரன மக்களிடமிருந்து வேறுபிரிக்கின்றது. வினைத்திறனானதொரு மொழிபெயர்ப்பு வெளியீட்டை வழங்குவதற்கு ஒரு மொழிபெயர்ப்பாளர் பல்வேறு விடயங்களில் கவனம் செலுத்த வேண்டும். மொழிபெயர்ப்பாளர் ஒருவர் கொண்டிருக்க வேண்டிய பண்புகள்:
சத்தியப்பிரமான மொழிபெயர்ப்பாளர்
அரச அங்கீகாரம் பெற்ற மொழிபெயர்ப்பாளர்களாவே இவர்கள் கருதப்படுகின்றார்கள். உறுதிப்படுத்தப்பட்ட மொழி பெயர்ப்புச் சேவைகள் இவர்கள் மூலமாக மேற்கொள்ளப்படுகின்றது. அதாவது பிறப்புச் சான்றிதழ்கள், இறப்புச் சான்றிதழ்கள், கல்விச் சான்றிதழ்கள், அரச ஆவணங்கள், சட்டக் கோவைகள், உறுதிப் பத்திரங்கள், தேசிய அடையாள அட்டைகள் போன்ற பல்வேறு விதமான ஆவணங்கள் இவர்களால் மாத்திரமே மொழிபெயர்க்கப்பட்டு உறுதிப்படுத்தப்படுகின்றன. பல்வேறு நாடுகளில் இப்பதவியானது அந்நாடுகளின் நீதி அமைச்சுகளினால் வழங்கப்படுகின்றன. இலங்கையை பொறுத்தமட்டில் மொழிபெயர்ப்பாளர் பரீட்சை மூலமாக சத்தியப்பிரமான மொழிபெயர்ப்பாளர்கள் தெரிவு செய்யப்படுகின்றார்கள். மாவட்ட நீதி மன்றம் ஒன்றில் சத்தியப்பிரமானம் மேற்கொள்ளும் பட்சத்தில் குறிப்பிட்ட தெரிவு செய்யப்பட்ட மொழிபெயர்ப்பாளர் ஒருவர் சத்தியப்பிரமான மொழிபெயர்ப்பாளரொருவராகின்றார்.
நவீன மொழிபெயர்ப்பு
நவீன மொழிபெயர்ப்பானது புராதன மொழிபெயர்ப்பிலிருந்து சற்று தொழில்நுட்ப ரீதியாக முன்னேற்றமடைந்ததொரு முறையாக காணப்படுகின்றது. இணையப் புரட்சி மற்றும் கணினி மென்பொருள் மேம்பாடு போன்றன நவீன மொழிபெயர்ப்புக்கு ஊக்கியாக அமைந்து விடுகின்றது. நவீன மொழிபெயர்ப்பானது முற்று முழுதாக கணினி மயப்படுத்தப்பட்டதொரு முறையாகவே உருவாக்கப்படுகின்றது. பல்வேறு மொழிபெயர்ப்பு மென்பொருட்கள் மனித மொழிபெயர்ப்பை இலகு படுத்துவதற்காக கையாளப்படுகின்றன. மிகவும் செம்மையான மொழிபெயர்ப்பொன்றை விரைவாகவும், வினைத்திறனாகவும் மேற்கொள்வதற்கு மொழிபெயர்ப்பு மென்பொருட்கள் கைகொடுக்கின்றன. வேட்-பாசிட், எசுடிஎல் ரெடோசு போன்றன மிகவும் பிரபலமான மொழிபெயர்ப்பு மென்பொருட்களாக தரப்படுத்தப்பட்டுள்ளன.
மொழிபெயர்ப்புக்கான கேள்வி
மொழிபெயர்ப்பு என்பது தற்போதுள்ள பல்வேறு துறைகளில் மிகவும் தேவைப்பாடுள்ள ஒரு விடயமாக அவதானிக்கப்படுகின்றது. இணையப் புரட்சியில் மொழிபெயர்ப்பின் பங்கு அளப்பறியதொன்று. தகவல் தொழில்நுட்ப பயன்பாட்டை இலகுவாக கையாள்வதற்கு மொழிபெயர்ப்பானது உதவி புரிகின்றது. தற்போது கணினிகள் மற்றும் கைபேசிகளை விரும்பிய மொழிகளில் மொழிபெயர்ப்பு செய்து பயன்படுத்தலாம். இதன் மூலம் மொழிப் பிரச்சினைக்கு இலகுவான தீர்வு எட்டப்படுகின்றது. குறிப்பாக அன்றி பொதுவாக அனைத்து துறைகளிலும் மொழிபெயர்ப்பின் கேள்வி வேண்டப்படுகின்றது. சட்டத்துறை, வைத்தியத்துறை, தொழில்நுட்பத்துறை, அரசியல்துறை, மனிதவளத்துறை போன்ற ஒருநாட்டின் பிரதான அனைத்து துறைகளிலும் இதன் தாக்கம் செல்வாக்கு செலுத்துகின்றது.
மொழிபெயர்ப்பின் ஊதியம்
நாளொன்றுக்கு அதிகமாக ஊதியம் பெறக்கூடிய தொழில்களில் மொழிபெயர்ப்பும் தன்னை உட்படுத்தியிருக்கின்றது என்று சொல்லும் அளவுக்கு மிகவும் சௌகரியமான மற்றும் கௌரவமானதொரு வருமானம் இதன் மூலம் பெறப்படுகின்றது. பக்கம் ஒன்றிற்கான கட்டணம், சொல் ஒன்றிற்கான கட்டணம், மணித்தியாலம் ஒன்றிற்கான கட்டணம், திட்டம் ஒன்றிற்கான கட்டணம் என்ற அடிப்படையில் மொழிபெயர்ப்பின் கட்டண விபரங்கள் அமையப்பெற்றுள்ளன.
மொழிபெயர்ப்பின் சிறப்பியல்புகள்
மொழிபெயர்ப்புப்பின் தனித்துவத்தை மொழிபெயர்ப்பின் சிறப்பியல்புகள் வெளிப்படுத்துகின்றன.இப்பண்புகள் நான்கு வகைப்படும்.அவையாவன:
1)வரிவடிவம்,
2)ஒலி வடிவம்,
3)உணர்ச்சி,
4)பொருளுணர் திறன்.
இதுதவிர,எளிய மொழிநடை,ஆற்றொழுக்கான வாசிப்புத் தன்மைக்கு இடங்கொடுத்தல்,பொருள் நயத்திற்கு முக்கியத்துவம் அளித்தல்,மயக்கத்திற்கு இடமளிக்காமை,கருத்துத் தெளிவு,பொதுவழக்குச் சொற்களைப் பயன்படுத்துதல்,மூல ஆசிரியரின் கருத்து, உணர்ச்சிக்கு மட்டுமே வாய்ப்பளித்தல்,மூலமொழிச் சொல்லிற்கு நிகரான சொற்களை அகராதியைக்கொண்டு பெறுமொழியை வளப்படுத்துதல் போன்ற பண்புகளை மனத்தில்கொண்டு மொழிபெயர்ப்புப் பணி மேற்கொள்ளப்படுதல் நல்லது.
மொழிபெயர்ப்பு வகைகளின் பாகுபாடுகள்
மொழிபெயர்ப்பு என்பது கோட்பாடுகளின் வழி நிகழ்வதாகும்.
ஆண்ட்ரோ லெஃபெவெரெவின் பாகுபாடுகள்
1.ஒலியன் மொழிபெயர்ப்பு
2.சொல்லுக்குச் சொல் மொழிபெயர்ப்பு
3.யாப்பு மொழிபெயர்ப்பு
4.உரைநடை மொழிபெயர்ப்பு
7.விளக்க மொழிபெயர்ப்பு
மொழிபெயர்ப்புக் கோட்பாடுகள்
டோலட் என்பவர் பிரெஞ்சு மொழியில் கி.பி.1540-இல் பின்வரும் மொழிபெயர்ப்புக் கோட்பாடுகளை வெளியிட்டார்.அவையாவன:
1)மொழிபெயர்ப்பவர் மூலத்தின் உணர்வுகளையும் பொருளையும் சுதந்திரமாகத் தெளிவுபடுத்துதல்.
2)மூலமொழி,பெறுமொழி இரண்டிலும் புலமை பெற்றிருத்தல்.
3)வார்த்தைக்கு வார்த்தை மொழிபெயர்த்தலைத் தவிர்த்தல்.
4)பொதுவான மொழிவடிவத்தைக் கடைப்பிடித்தல்.
5)மூலநூலின் சொல்வரிசையில் தேவையானவற்றைத் தேரந்தெடுத்துப் பொருத்தமுற மொழிபெயர்த்தல்.
மொழிபெயர்ப்புச் சிக்கல்கள்
மொழிபெயர்ப்புச் சிக்கல்கள் பலதரப்பட்டவை.அவையாவன:
1.மொழியின் தனித்தன்மைகள்.
2.தொடரமைப்புகளில் மாறுபாடுகள்.
3.பண்பாட்டு இடைவெளிகள்.
4.தனிநபர் உறவுமுறைச் சிக்கல்கள்.
5.குடும்ப உறவு பெயர்ச் சிக்கல்கள்.
6.மரியாதை வழக்குகள்.
7.மொழியியல் பிரச்சினைகள்.
8.இடக்கரடக்கல்.
9.ஒருபொருட் பன்மொழி.
10.பொருள் மயக்கம்.
உசாத்துணை நூல்
ந.முருகேச பாண்டியன், மொழிபெயர்ப்பியல், உயிர்எழுத்து பதிப்பகம், திருச்சி-1, முதற்பதிப்பு: சூன்-2008.
வெளி இணைப்புகள்
பகுப்பு:மொழியியல் பகுப்பு:தொடர்பியல் பகுப்பு:பயன்பாட்டு மொழியியல் பகுப்பு:மொழிபெயர்ப்பு
நகோ ஏரி
கின்னார் மாவட்டத்தின் பூ துணை பிரிவுகளில் அதிக உயரமான ஏரி நகோ ஏரி. இது நாகோ கிராமத்தின் எல்லையின் பகுதியாகவும், இந்த கிராமத்தின் அரை ஏரி எல்லையில் புதைக்கப்பட்டதாகவும் தெரிகிறது. இது கடல் மட்டத்திலிருந்து 3,662 மீட்டர் (12,014 அடி) ஆகும். இந்த ஏரி வில்லோ மற்றும் பாப்ளர் மரங்களால் சூழப்பட்டுள்ளது. ஏரி அருகே நான்கு புத்த கோயில்கள் உள்ளன. இந்த இடத்திற்கு அருகாமையில் பத்மசாம்பவ புனித தோற்றத்தை கொண்டிருக்கும் காட்சியைக் காணலாம். பல மைல்களுக்கு அப்பால் தாசிங்க் என்று அழைக்கப்படும் ஒரு கிராமம் உள்ளது, அதில் பல குகைகள் உள்ளன, அங்கு குரு பத்மாசம்பவா தியானம் செய்ததாக நம்பப்படுகிறது மற்றும் சீடர்களுக்கு பேச்சு கொடுத்தது. ஒரு நீர்வீழ்ச்சி அருகில் உள்ளது, அதில் பனி தண்ணீர் பாலை நதி போன்றது. இது தேவதைகள் ஒரு பரலோக சாம்ராஜ்யம் என்று விளக்கம் சொல்கிறது. இந்த குகைகளில் ஒன்று இந்த தேவதைகள் அல்லது பிற தெய்வீகங்களின் நேரடி அடிச்சுவடுகளைப் பார்க்க முடிகிறது. இந்த பள்ளத்தாக்கு மக்களுக்கு புனிதமான இடம். லடாக் மற்றும் ஸ்துபி பள்ளத்தாக்கு போன்ற இடங்களிலிருந்து வந்தவர்கள்.. thumb|ஹிமாச்சல பிரதேசம் இந்தியாவின் நாகோவில் இந்திய ஹிமாலய சிகரங்களின் பிரதிபலிப்பு
வெளி இணைப்புகள்
பகுப்பு:இமாச்சலப் பிரதேசத்தின் ஏரிகள்
சார்க்கண்டு மாநில இசை
ஜூமர் சார்க்கண்டின் முக்கிய நாட்டுப்புற வடிவங்களில் ஒன்றாகும். மேலும் இது புருலியா மற்றும் மேற்கு வங்கத்தின் பாங்குரா மாவட்டங்கள் மற்றும் பீகாரின் சில அண்டை மாநிலங்களின் ஜுமைர் வடிவங்களுடன் நிறைய பகிர்ந்து கொள்கிறது.
ஜுமைர் என்பது பொதுவாக ஒரு நாட்டுப்புற நிகழ்ச்சியாகும். இது மந்தர் மற்றும் நகரா (டிரம்) போன்ற பாரம்பரிய இசைக்கருவிகளின் துணையுடன் நிகழ்த்தப்படுகிறது. அவை அறுவடைக் காலம் மற்றும் திருவிழாக்களில் நிகழ்த்தப்படுகின்றன. பொதுவாக காதல் மற்றும் காதல் கருப்பொருளைக் கையாளுகின்றன.
தோம்காச் நாட்டுப்புற நடனம் திருமணங்களில் நிகழ்த்தப்படுகிறது. நாகரா, தக் (இசைக்கருவி) மற்றும் செனாய் போன்ற இசைக்கருவிகளுடன் இது உள்ளது.
மேற்கோள்கள்
பகுப்பு:சார்க்கண்டின் பண்பாடு
புதிய எசுப்பானியா
புதிய எசுப்பானியா, (New Spain), முன்னதாக  புதிய எசுப்பானிய அரச சார்பாளுமை (Viceroyalty of New Spain, Virreinato de Nueva España),காஸ்டீல் முடியாட்சியின் ஓர் அரச சார்பாளுமை பகுதியாகும். எசுப்பானியப் பேரரசின் எல்லைகள் வட அமெரிக்கா மற்றும் கரிபியனிலிருந்து,  பிலிப்பீன்சு வரை பரவியிருந்த காலத்தில் இது 1535இல் உருவாக்கப்பட்டது.
அசுடெக் பேரரசை எசுப்பானியா கைப்பற்றிய பிறகு 1521இல் புதிய எசுப்பானியா உருவானது. புதிய எசுப்பானியா ஒரு காலகட்டத்தில் கனடாவின் கீழான வட அமெரிக்காவின் பெரும்பகுதியையும் தற்கால மெக்சிக்கோ மற்றும் பனாமா தவிர்த்த நடு அமெரிக்கா கொண்டிருந்தது ;  மிசிசிப்பி ஆற்றுக்கு மேற்கிலிருந்த அமெரிக்க ஐக்கிய நாட்டையும் புளோரிடாக்களையும் தன்னகத்தேக் கொண்டிருந்தது.
அமெரிக்கக் கண்டத்திற்கு மேற்கிலிருந்த புதிய எசுப்பானியாவில் எசுப்பானிய கிழக்கிந்தியத் தீவுகள் எனப்படும்  ( பிலிப்பீன்சு,  மரியானா தீவுகள்,  கரோலீன் தீவுகள், எசுப்பானிய பார்மோசா (தைவான்) பகுதிகள்,  மலுக்கு தீவுகளின் பகுதிகள்) இருந்தன. அமெரிக்கக் கண்டத்திற்கு கிழக்கிலிருந்த புதிய எசுப்பானியாவில் எசுப்பானிய மேற்கிந்தியத் தீவுகள், (கூபா, (தற்கால நாடுகளான எயிட்டி மற்றும்  டொமினிக்கன் குடியரசு உள்ளடக்கிய) லா எசுப்பானியோலா, புவேர்ட்டோ ரிக்கோ, யமேக்கா,  கேமன் தீவுகள், டிரினிடாட், மற்றும் வளைகுடாத் தீவுகளை உள்ளடக்கி இருந்தது.
அமெரிக்காக்களில் நிர்வாகப் பிரிவுகளாக, கலிபோர்னியாக்கள், அதாவது (தற்கால அரிசோனா, கலிபோர்னியா, நெவாடா, யூட்டா, மேற்கு கொலராடோ, தெற்கு வயோமிங் உள்ளடக்கிய) ஆல்ட்டா கலிபோர்னியா;  வடக்கு பாகா கலிபோர்னியா  தெற்கு பாகா கலிபோர்னியா, (தற்கால நாடுகளான கோயுல்லா மற்றும் டெக்சஸ் உள்ளடக்கிய) நுவோ எக்சுட்ரெமடுரா, ( டெக்சசின் சில பகுதிகளையும்  நியூ மெக்சிகோவையும் உள்ளடக்கிய) சான்டா ஃபெ தெ நுவோ மெக்சிக்கோ மற்றும்   (மேற்கு மிசிசிப்பி ஆற்றுப் படுகையும் மிசௌரி ஆற்றுப் படுகையும் உள்ளடக்கிய) லூசியானாவைக் கொண்டிருந்தது.
ஜபல்பூர் மாவட்டம்
ஜபல்பூர் மாவட்டம் (Jabalpur District) இந்தியாவின் மத்தியப் பிரதேசம் மாநிலத்தில் அமைந்துள்ளது. ஜபல்பூர் நகரம் இம்மாவட்டத்தின் தலைநகரம் ஆகும். இம்மாவட்டம் ஜபல்பூர் கோட்டத்தில் அமைந்துள்ளது.
ஆட்சிப் பிரிவுகள்
பாட்டன், பர்கி, ஜபல்பூர் கிழக்கு, ஜபல்பூர் வடக்கு, ஜபல்பூர் கன்டோன்மெண்ட், ஜபல்பூர் மேற்கு, பனாகர், சிஹோரா
இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
அலுமினியம் பாசுபேட்டு
அலுமினியம் பாசுபேட்டு (Aluminium phosphate) என்பது ஒரு வேதிச் சேர்மம் ஆகும். இயற்கையில் இது பெர்லினைட்டு என்ற கனிமமாக காணப்படுகிறது. அலுமினிய பாசுபேட்டின் பல செயற்கை வடிவங்கள் அறியப்படுகின்றன. அவை செயோலைற்றுகளுக்கு ஒத்த கட்டமைப்புகளைக் கொண்டுள்ளன. மேலும் சில வினையூக்கிகளாகவும், அயனி பரிமாற்றிகள் அல்லது மூலக்கூறு சல்லடைகளாவும் பயன்படுத்தப்படுகின்றன. வணிகரீதியாக அலுமினிய பாசுபேட்டு கூழ்மம் கிடைக்கிறது.
மூலக்கூறு சல்லடைகள்
அலுமினிய பாசுபேட்டு மூலக்கூறு சல்லடைகள் பல உள்ளன, அவை பொதுவாக "அல்போக்கள்" என்று அழைக்கப்படுகின்றன. முதலாவது அல்போ 1982 ஆம் ஆண்டில் தெரிவிக்கப்பட்டது. அவை அனைத்தும் AlPO4 இன் ஒரே வேதியியல் இயைபைப் பகிர்ந்து கொள்வதோடு மிகநுண்ணிய துளைக்குழிகள் கொண்ட கட்டமைப்புகளைக் கொண்டுள்ளன. கட்டமைப்புகள் மாற்று AlO4 மற்றும் PO4 நான்முகிகளால் ஆனவை. அடர்த்தியான குழி-குறைவான படிக பெர்லினைட், அதே மாற்று AlO4 மற்றும் PO4 நான்முகி வடிவத்தைப் பகிர்ந்து கொள்கிறது. அலுமினோபாசுபேட்டு கட்டமைப்பின் வடிவமைப்புகள் வெவ்வேறு அளவிலான குழிகளை உருவாக்குவதற்கு AlO4 நான்முகி மற்றும் PO4 நான்முகியின் நோக்குநிலையில் ஒன்றிலிருந்து ஒன்று வேறுபடுகின்றன. மேலும், இந்த விஷயத்தில் அவை அலுமினோசிலிகேட்டு செயோலைட்டுகளுக்கு ஒத்தவை. அவை மின்சுமை ஊட்டப்பட்ட கட்டமைப்பைக் கொண்டிருப்பதில் வேறுபடுகின்றன. அலுமினோபாசுபேட்டின் ஒரு பொதுவான தயாரிப்பானது கரிம அமீன்கள் முன்னிலையில் கட்டுப்படுத்தப்பட்ட pH இன் கீழ் அலுமினிய நைட்ரேட் உப்பு அல்லது அல்காக்ஸைடு, அலுமினியம் ஐதராக்சைடு மற்றும் பாசுபோரிக் அமிலம் ஆகியவற்றின் நீர் வெப்ப வினையை உள்ளடக்கியது ஆகும். இந்த கரிம மூலக்கூறுகள் நுண்ணிய துளைகளைக் கொண்ட வடிவமைப்பின் வளர்ச்சியை வழிநடத்தும் வார்ப்புருக்களாக (இப்போது கட்டமைப்பு இயக்கும் முகவர்கள், எஸ்.டி.ஏக்கள் என அழைக்கப்படுகின்றன) செயல்படுகின்றன.
மற்றவை
அலுமினியம் ஐதராக்சைடுடன், தடுப்பூசிகளில் அலுமினிய பாசுபேட்டு மிகவும் பொதுவான நோயெதிர்ப்பு துணை மருந்துகளில் (செயல்திறன் அதிகரிக்கும்) ஒன்றாகும். அலுமினிய எதிர்ப்பாற்றல் தூண்டியின் பரவலான பயன்பாடானது அவற்றின் மலிவான விலை, பயன்பாட்டின் நீண்ட வரலாறு, பெரும்பாலான ஆன்டிஜென்களுடன் பாதுகாப்பு மற்றும் செயல்திறன் ஆகியவற்றைப் பின்னணியாகக் கொண்டுள்ளது. இத்தகைய உப்புகள் எவ்வாறு நோயெதிர்ப்பு உதவியாளர்களாக செயல்படுகின்றன என்பது அறியப்படாததாக உள்ளது.
அலுமினிய ஐதராக்சைடினைப் போலவே, AlPO4 உம் அமில நீக்கியாகப் பயன்படுத்தப்படுகிறது. இது AlCl3 ஐ உருவாக்குவதன் மூலம் வயிற்று அமிலத்தை ( HCl ) நடுநிலையாக்குகிறது. உட்கொண்ட அமில நீக்கி உப்புகளிலிருந்து 20% வரை அலுமினியம் இரைப்பைக் குழாயிலிருந்து உறிஞ்சப்படலாம் (அலுமினியம் நரம்பு மண்டலத்தில் ஏற்படுத்தும் பக்க விளைவுகள் குறித்து சில சரிபார்க்கப்படாத கவலைகள் இருந்தபோதிலும்) அலுமினிய பாசுபேட்டு மற்றும் ஐதராக்சைடு உப்புகள் கர்ப்ப காலம் மற்றும் தாய்ப்பால் புகட்டும் காலங்களின் போது உள்ள சாதாரண பயன்பாட்டில் கூட  பாதுகாப்பான அமிலநீக்கிகள் என்று கருதப்படுகின்றன.
AlPO4 க்கான கூடுதல் பயன்பாடுகள் மற்ற சேர்மங்களுடன் சேர்ந்தோ அல்லது சேராமலோ நிறமிகள், அரிப்பு தடுப்பான்கள், சிமெண்டுகள் மற்றும் பற்சிகிச்சைக்கான சிமெண்டுகளுக்கான வெள்ளை நிறப் பொருள்களாகும். தொடர்புடைய சேர்மங்களும் இதே போன்ற பயன்பாடுகளைக் கொண்டுள்ளன. எடுத்துக்காட்டாக, அலுமினியம் டைஐதரசன் பாசுபேட்டு பல் சிமெண்டுகள், உலோக பூச்சுகள், மெருகூட்டல் கலவைகள் மற்றும் மீவெப்பம் தாங்கும் இணைப்பிகளிலும் பயன்படுத்தப்படுகிறது; மற்றும்
Al (H2PO4) (HPO4) சிமெண்ட் மற்றும் மீவெப்ப உலை பூச்சு இணைப்பிகள் மற்றும் பசைகளில் பயன்படுத்தப்படுகிறது.
தொடர்புடைய சேர்மங்கள்
AlPO4·1.5H2O என்ற செயற்கை முறையில் கிடைக்கும் நீரேற்ற வடிவமும் அறியப்படுகிறது.
வெளி இணைப்புகள்
பகுப்பு:அமில நீக்கிகள் பகுப்பு:நீர்நீக்கிகள் பகுப்பு:அலுமினியம் சேர்மங்கள் பகுப்பு:பாசுபேட்டுகள் பகுப்பு:Articles without KEGG source
கும்ளாபுரம் ஊராட்சி
கும்ளாபுரம் ஊராட்சி (Gumlapuram Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3789 ஆகும். இவர்களில் பெண்கள் 1821 பேரும் ஆண்கள் 1968 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
என். பழனிவேல்
'''என். பழனிவேல்' (N. Palanivel)''  ஓர் இந்திய அரசியல்வாதி. இவர் முன்னாள்  தமிழ்நாடு சட்டமன்ற  உறுப்பினர் ஆவார். மேலும் இவர் 1977, 1980 மற்றும் 1989 ஆம் ஆண்டுகளில் நடைபெற்ற தேர்தல்களில் பழனி தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) வேட்பாளராக தமிழக சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பட்டுவளர்ச்சித்துறை பட்டுமலர்
thumb பட்டுவளர்ச்சித்துறை பட்டுமலர் என்பது தமிழ்நாடுஅரசு பட்டு வளர்ச்சித்துறையினரால் வெளியிடப்படும் வேளாண்அறிவியல் தமிழ் திங்களிதழ். இதில் பட்டுப்புழு வளர்ப்பு சார்ந்த பல தகவல்கள், செய்திகள், தொழில் நுட்பங்கள், சந்தை நிலவரம், நிகழ்வுகள் குறித்த விபரங்கள் பயனுள்ள வகையில் விரிவாக குறிப்பிடப்பட்டுள்ளன. இதன் பதிப்பை இந்த இணையதளத்திலும் காணலாம்.
வெளி இணைப்பு
பகுப்பு:தமிழ்நாட்டுச் சிற்றிதழ்கள் பகுப்பு:வேளாண்மைத் தமிழ் இதழ்கள் பகுப்பு:வேளாண்மை பற்றிய தமிழ் வலைத்தளங்கள்
லான் கர்டிஸ்
லான் கர்டிஸ்  ( Ian Curtis, பிறப்பு: மே 13 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 முதல்தர துடுப்பாட்டப் போட்டிகளிலும், 23 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1980-1984 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லான் கர்டிஸ்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 28 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1959 பிறப்புகள் பகுப்பு:ஆக்சுபோர்ட்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
களை
களை (Weed) என்பது குறிப்பிட்ட சூழலில் அமையும் தேவையற்ற தாவரம் அல்லது தவறான இடத்தில் வளரும் தாவரம் ஆகும். பொதுவாக, மனிதனால் உருவாக்கப்பட்ட தோட்டங்கள், புல்தரைகள், வயல்கள் போன்ற கட்டுப்பாடான சூழல்களில் வளரும் தேவையற்ற தாவர த்தை இது குறிக்கும். பொதுவாக, இச் சொல் வேகமாகப் பெருகும் தாயக, அயல் இடத்துத் தாவரங்களைக் குறிக்கப் பயன்படுகின்றது. வகைப்பாட்டியலாக தாவரவியலில் களை எனும் சொல் அவ்வளவு பொருளுள்ள சொல் அல்ல. ஒரு சூழலில் களையாக அமையும் தாவரம், அது வேண்டப்படும் வேறொரு சூழலில் அது களையல்ல; பயனுள்ள தாவரமாகும். அங்கு அதே பேரினத்தைச் சேர்ந்த வேறொரு தாவரம் களையாகிவிடும்.. அதாவது பயிரிடப்படும் உலோகன்பெரியில் வளரும் பிராம்புள் பெரி களையாகி விடுகிறது. இதே போல, நாம் விரும்பி வளர்க்கும் பயிரே, அடுத்த பயிரில் வளர்ந்தால் அதுவும் களையே. நாம் களையெனக் கருதும் பல தாவரங்கள் தோட்டம் போன்ற சூழல்களில் விரும்பி வளர்க்கப்படுகின்றன. இந்நிலையில் இவை நலந்தரும் களைகள் எனப்படுகின்றன. மிகவும் வேகமாக வளரும் முனைப்பாக இனப்பெருக்கம் செய்யும் தாவரமும் களை எனப்படும். அல்லது அதன் முதல் வாழிடச் சூழலுக்கு வெளியேஆதுவே முற்றுகை இனங்கள் எனப்படும். மிக விரிந்த பொருளில் "களை " என்பது பன்முகச் சுற்றுச்சூழல்களில் தரித்து வாழ்வதோடு வேகமாகத் தன்னைப் பெருகச் செய்ய வல்லதாகும்;  இந்தப் பொருளில் இது மாந்தருக்கும் கூடப் பொருந்தும்.
களைகள் பயிர்களுக்கு இடையே வளரும் விரும்பத்தகாத, பயிர்களுக்குண்டான நீர், நில வளங்களுக்குப் போட்டியிட்டு, பயிர் விளைச்சலுக்கும், மனித மேம்பாட்டுக்கும் முட்டுக்கட்டையாகின்றன. .
பல காரணங்களால் களைகள் தேவையற்றனவாகக் கருதப்படலாம். பயிர்களுக்கு மண்ணிலிருந்து கிடைக்கும் ஊட்டச் சத்துக்களுக்குப் போட்டியிடுவதனால் பயிர்களின் வளர்ச்சிக்குக் குந்தகமாக இருத்தல், பயிர்களுக்குக் கிடைக்க வேண்டிய சூரிய ஒளியைத் தடுத்தல், பார்வைக்கு அழகற்றனவாக இருத்தல் என்பன இவற்றுட் சில. இவை நோய்க்காரணிகளுக்கு இடம் கொடுத்து, பிற பயிர்களுக்குத் தொற்றை ஏற்படுத்தி அவற்றின் தரம் குறைவதற்குக் காரணமாகவும் அமையக்கூடும். சில களைகள் முட்களைக் கொண்டுள்ளன, வேறு சில தொடும்போது அரிப்பை உண்டாக்குவனவாக இருக்கின்றன, வேறு சிலவற்றின் பகுதிகள் உடலிலோ ஆடைகளிலோ ஒட்டிக்கொண்டு விடுகின்றன. இதனாலும் இக் களைகள் விரும்பப்படாதன ஆகின்றன. களைக் கட்டுபாடு வேளாண்மையில் மிகவும் இன்றியமையாததாகும். களைக் கட்டுபாட்டு முறைகளில் ஏரால் உழுதல், தன்னியக்க எந்திரமுறை உழுதல், தொளறுகொண்டு களையெடுத்தல், மண் பதப்படுத்தல், சூடாக்கி அல்லது எரித்து களை நீக்குதல், களைக்கொல்லி வேதிப் பொருட்களைப் பயன்கொள்ளல் ஆகியன உள்ளடங்கும்.
பயிர்கள், சூழல் தாவரங்களோடு போட்டி
பல காரணங்களால் குறிப்பீட்ட இருப்பிடத்தில் உள்ள தாயக, அயலகத் தாவரங்கள் தேவையற்றனவாக அமைகின்றன. முதன்மையான காரணம் அவை வேளாண்மையில் உணவு, நாரிழை விளைச்சலோடு இடைவினை புரிந்து  பயிர் விளைச்சலை இழக்கவோ குன்றவோ செய்கின்றன. மேலும், இவை வீட்டுத் தாழ்வார, தோட்ட நில இயற்கை, விளையாட்டரங்கங்கள் ஆகியவற்றின், நறுமணம், அழகு, பொழுதுபோக்கு இலக்குகளோடும் இடைவினை புரிகின்றன. இதேபோல, இவை சுற்றுச்சுழலிலும் தாயகத் தாவரங்களோடு போட்டியிட்டு அவற்றின் வளங்களையும் இடத்தையும் முற்றுகையிடுகின்றன.
களைச் சூழலியல் வல்லுனர் சிலர் தாவரம், இடம், கண்ணோட்டம் எனும் மூன்று கூறுபாடுகளின் உறவு பற்றி விவாதிக்கின்றனர். இந்தக் கூறுபாடுகள் பலவகைகளில் வரையறுக்கப்படுகின்றன. இந்தப் பண்புகள் களைகள் சார்ந்தும் பரவலாக மேற்கோள்கள் காட்டப்படுகின்றன.
மாந்தன் பயிரிடத் தொடங்கிய காலத்தில் இருந்து களைகளைப் பற்றிய கவலையுமக்கறையும் தொடர்ந்து வருகின்றண. பல வரலாற்றுப் பனுவல்கள் இத்தகவல்களைப் பதிவு செய்துள்ளன. இதற்குச் சேக்சுபியரின் சானெற்று 69 சிறந்த சான்றாகும்:"To thy fair flower add the rank smell of weeds: / But why thy odour matcheth not thy show, / The soil is this, that thou dost common grow."
விவிலியச் சான்று கீழே உள்ளது:
"Cursed is the ground because of you; through painful toil you will eat of it all the days of your life. It will produce thorns and thistles for you, and you will eat the plants of the field. By the sweat of your brow you will eat your food until you return to the ground."
களைகளின் நலங்கள்
களை எனும் சொல் பொதுவாக எதிர்மறைக் கண்ணோட்டத்திலேயே கருதப்பட்டாலும் பல களைத் தாவரங்கள் நன்மைகளையும் தருகின்றன. சில தாவரங்கள் உணவாகப் பயன்படுகின்றன. குறிப்பாக அவற்றின் இலைகளும் கிழங்குகளும் உணவு அல்லது மூலிகையாகப் பயன்படுகின்றன. பர்தோக் எனும் களைத் தாவரம் கிழக்காசியாவில்நறுஞ்சுவை நீராகவும் மூலிகையாகவும் பயன்படுகிறது.
வெளி இணைப்புகள்
பகுப்பு:வேளாண்மைத் தீங்குயிரிகள் பகுப்பு: வேளாண்மையின் சுற்றுச்சூழல் தாக்கம் பகுப்பு: தோட்டத் தீங்குயிரிகள் பகுப்பு:தாவர வகைகள் பகுப்பு:வேளாண்மை பகுப்பு:களை
கோவிந்தசாமி பழனிவேல்
பொது
பழனிவேல், 1949 மார்ச் 1-ஆம் தேதி பினாங்கு, ஜோர்ஜ் டவுன் நகரில் பிறந்தார். 1972-ஆம் ஆண்டில், மலாயா பல்கலைக்கழகத்தில் (University of Malaya) வரலாற்றுக் கல்வியில் இளங்கலை பட்டம் பெற்றார்.
தொடக்கக் காலத்தில் கோலாலம்பூரில் உள்ள கூன் கல்வி நிலையத்தில் (Goon Institute) ஆசிரியராகவும்; பின்னர் குவாந்தான் நகரில் உள்ள அடாபி கல்லூரியிலும் (Maktab Adabi) ஆசிரியராகவும் பணி புரிந்தார். அத்துடன் 1968-ஆம் ஆண்டில் இருந்து மலேசிய இந்திய காங்கிரசு (Malaysian Indian Congress) கட்சியில் உறுப்பினராக இருந்து வருகிறார்.
மலாயா பல்கலைக்கழகத்தில் பட்டம் பெற்ற அதே 1972-ஆம் ஆண்டில், மலேசிய இந்திய காங்கிரசு பெட்டாலிங் கிளையின் செயலாளராகத் தேர்ந்தெடுக்கப்பட்டார்.
மலேசிய அருங்காட்சியகத்தில் ஆராய்ச்சியாளர் பணி
பின்னர் அவர் மலேசிய தேசிய அருங்காட்சியகத்தில் (National Museum of Malaysia) உதவி ஆராய்ச்சியாளராகப் பணிபுரிந்தார். 1974-இல், அவர் பினாங்கு பயனீட்டாளர் சங்கத்தில் (Consumer Association of Penang) பணிபுரிய பினாங்கு சென்றார். அங்கு செயல் இயக்குநராக பதவியில் அமர்த்தப்பட்டார்.
1977-ஆம் ஆண்டில் மலேசிய அரசாங்கத்தின் பெர்னாமா (Bernama) செய்தி நிறுவனத்தில் ஒரு பத்திரிகையாளராகச் சேர்ந்தார். அங்கு அவர் பொருளாதார செய்தி ஆசிரியராக (Economic News Editor) பதவி உயர்த்தப் பட்டார். இந்தக் காலக் கட்டத்தில்தான் அவர் ம.இ.கா.வின் தலைவர்; பொதுப் பணித்துறை அமைச்சர்; ச. சாமிவேலு அவர்களுக்குச் செய்திச் செயலாளராகப் பணிபுரிய அழைக்கப்பட்டார்.
2008-ஆம் ஆண்டு பொதுத் தேர்தல்
அந்த அழைப்பே அவரின் அரசியல் வாழ்வில் முக்கியமான பயணத்திற்கு களம் அமைத்தது. 1990-ஆம் ஆண்டில் நாட்டின் பொதுத் தேர்தலில் வேட்பாளராகத் தேர்ந்தெடுக்கப்பட்டார். அதன் பின்னர் 2008 மார்ச் 8-ஆம் தேதி வரையில் ஒவ்வொரு பொதுத் தேர்தலிலும் வெற்றி பெற்று வந்தார்.
2008-ஆம் ஆண்டில் ஆளும் கூட்டணிக்கு எதிரான வாக்காளர்களின் உணர்வு அலைகளினால்; 2008-ஆம் ஆண்டு பொதுத் தேர்தலில் பழனிவேல் தோல்வி அடைந்தார். அந்தத் தேர்தலில் ஆளும் பாரிசான் நேசனல் கூட்டணி (Ruling Coalition); பதின்மூன்றில் நான்கு மாநிலங்களை எதிர்க்கட்சிகளிடம் இழந்தது; மற்றும் நாடாளுமன்றத்தில் மூன்றில் இரண்டு பங்கு பெரும்பான்மையையும் இழந்தது.
மலேசிய மகளிர், குடும்பம் மற்றும் சமூக மேம்பாட்டு அமைச்சு
பின்னர் அவர் குடும்ப மேம்பாட்டு நலத் துறையின் (Ministry of Welfare and Family Development) துணை அமைச்சராக நியமிக்கப்பட்டார். 2008-ஆம் ஆண்டு பொதுத் தேர்தலில் பழனிவேல் தோல்வி அடையும் வரையில் அவர் துணை அமைச்சராகத் தொடர்ந்தார்.
டெலிகாம் மலேசியா
பழனிவேல் டோட்டோ அமைப்பின் (Sports Toto) வணிக ஆலோசகராகவும்; இருந்தார். மற்றும் டெலிகாம் மலேசியா (Telekom Malaysia) நிறுவனத்தின் இயக்குநர்கள் ஒருவராகவும் இருந்தார்.
பழனிவேலின் மனைவியின் பெயர் டத்தின் கனகம் பழனிவேலை (Datin Kanagam). இவர்களுக்கு நான்கு மகன்கள் உள்ளனர்.
மேற்கோள்கள்
பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசிய அமைச்சர்கள் பகுப்பு:பினாங்கு நபர்கள் பகுப்பு:1949 பிறப்புகள் பகுப்பு:வாழும் நபர்கள்
பாட்டி
பாட்டி என்னும் சொல் பழந்தமிழில் இருவேறு பொருள்களையும், இன்றைய தமிழில் முறைப்பெயரையும் குறிக்கும் சொல்லாகப் பயன்படுத்தப்பட்டு வந்துள்ளது. அகத்திணை மாந்தர்களில் அகத்திணை வாயிலாகச் செயல்படுவோரில் ‘பாட்டி’ என்பவரும் ஒருவர். இங்குப் பாட்டி என்னும் சொல் பாடினியைக் குறிக்கும். கற்பு வாழ்க்கையில் தலைவியின் ஊடல் தீர்க்கப் பாணன் உதவுவது போலப் பாடினியும் உதவுவாள் எனத் தெரிகிறது. '''பண் பாடுபவன் பாணன். பண் பாடுபவள் பாடினி அல்லது பாட்டி.''' பாணன் வரால் மீனைக் கொடுத்து நறவுக் கள்ளைப் பண்டமாற்றாக வாங்கி உண்டு வேட்டைக்குச் செல்வதை மறந்து படுத்துக் கிடந்தவனுக்குப் ‘பாட்டி’ (பாடினி) ஆம்பல் இலையில் சுடச்சுடப் பொங்கல் சோறும், இனிப்பும் புளிப்பும் கலந்த பிரம்புப் பழமும் விடியல் பொழுதில் இட்டு உண்ணச் செய்வாளாம். விலங்கினத்தில் பெண்ணைக் குறிக்கும் சொற்கள் எனத் தொல்காப்பியர் 13 பெயர்களைக் குறிப்பிடுகிறார். அவற்றில் ஒன்று ‘பாட்டி’.
பெண் நாயையும், பெண் பன்றியையும் பாட்டி என வழங்கி வந்தனர்.
காண்க
பகுப்பு:தமிழர் வாழ்வியல் பகுப்பு:தொல்காப்பியம்